Πόπη Χατζηδημητρίου

Η Πόπη Χατζηδημητρίου (γενν. 31 Μαρτίου 1972)  είναι παρουσιάστρια τηλεοπτικών εκπομπών και ραδιοφωνική παράγωγος. Πρωτοεμφανίστηκε στην τηλεόραση το 1991, στον ΑΝΤ1 με την σατυρική εκπομπή  Όχι τα νέα του ANT1 μαζί με τον Ντάνο Λυγίζο ενώ το 1993 - 1994 ήταν παρουσιάστρια μαζί με τον Θοδωρή Κουτσογιαννόπουλο, της εκπομπής Κρυφή κάμερα. Το 1994 - 1995 παρουσίασε την πρωινή τηλεοπτική εκπομπή Πρωινός καφές, αντικαθιστώντας την Ρούλα Κορομηλά που αποχώρησε από την εκπομπή και από το τηλεοπτικό κανάλι του ΑΝΤ1. Το 1996 παρουσίασε την νεανική ψυχαγωγική εκπομπή Τοκ-Τοκ στο Mega Channel, και το 1997, στο ίδιο κανάλι, το τηλεπαιχνίδι Foto finish. Η Πόπη Χατζηδημητρίου σήμερα συν-παρουσιάζει στο ραδιόφωνο του Real FM 97.8 πρωινή εκπομπή.

Εξωτερικοί σύνδεσμοι
Το προφίλ της Πόπης Χατζηδημητρίου στο Facebook

Παραπομπές

Έλληνες παρουσιαστές
Ραδιοφωνικοί παραγωγοί